23. schôdza NR SR - 12.deň - B. popoludní
Dátum: 2024-12-11
Poslanec: Matovič, Igor (SLOVENSKO)
Druh vystúpenia: Vystúpenie v rozprave

37. Kolegovia, kolegyne, pripadáme si tu tak v tomto piedestály spoločnosti v najvyššom zákonodarnom ústave ako v ústave? Asi mnohí, že? Keď páchateľ, hlavný páchateľ rozkrádania zdravotníctva si váľa šunky niekde v Brazílii na pláži, ani ho tam nepoznajú, síce nám pred voľbami hovoril, že keď on teda sa dostane k moci, on všade všetko vybaví, lebo všade má otvorené dvere. V Európe sa s ním nikto nechce stretnúť, tak išiel loviť niekam za oceán, teda že príde do Brazílie a tam teda príde veľký Fico, postavia slávobránu, aj tam ho považujú za premiéra Juhoslávie. No ďakujem pekne, páni, ale dôležitejšie okrem tejto srandy je to, že hlavný páchateľ rozkrádania zdravotníctva je zašitý v Brazílii, státisíce súčasných chorých pacientov, ktorým je poskytovaná zdravotná starostlivosť, sú v očakávaní povedzme, alebo skôr už aj v strachu, že teda ako to dopadne s nimi. Tisícky lekárov vo výpovediach, reálne nám hrozí kolaps, premiér povie, že zdravotníctvo, božechráň, to nie je premiérska téma, minister zdravotníctva sa nestretne v takejto situácii, jednoducho nepríde na dohodnuté stretnutie s lekárskymi odborármi. Traja či štyria poslanci vládnej koalície hovoria, že nezahlasujú. Medzičasom teda že vraj ste sa už dohodli, že zahlasujú, respektíve nieže zahlasujú, ale teda že vám zabezpečia, aby vás bolo 76, aleže potom oni ruky ako piláti si umyjú a že vlastne oni s tými nič nemajú, lebo tých 73, ktorí zahlasujete za, že vraj teda vy budete tí, ktorí spôsobíte to, že na zdravotníkov tu ušijete nový bič, kedy hovoríte, že zdravotník, ktorý neuposlúchne Fica, pôjde do basy. Pripadáme si teda tu normálni, keď teda to beriem, že sme tu všetci spolu, 150 ľudí? Ja si tu už pripadám naozaj spolu s vami ako keby sme v nejakom takom inom ústave a nie v najvyššom zákonodarnom zbore. Pripadá vám normálne vydierať zdravotníkov, ktorí zachránili život vášmu premiérovi, ktorý sa bezcharakterne podlo skrýva niekde v Brazílii, umýva si ruky, že on vlastne so zdravotníctvom nič? Áno, sme svetový úkaz, máme premiéra, ktorý prvý na svete hovorí, že premiér nemá so zdravotníctvom nič, že zdravotníctvo nie je premiérska téma. Všade inde každý jeden premiér alebo prezident podľa systémov, ktoré majú, majú prvú tému v poradí zdravotníctvo. Neexistuje, nenájdete premiéra na svete, ktorý by si trúfol povedať, že premiéra vlastne nemá čo zaujímať zdravotníctvo, lebo to je taká podružná téma, to v pohode vybaví minister zdravotníctva. A ešte keď si dáme otázku, že kedy to povedal a zistíme, že povedal to po tom, ako 3 300 lekárov podali svoje výpovede, tak to je ešte aj znak takej, poviem takej podlej zbabelosti. Lebo ísť potajme do bytu na Vazovovej v roku 2006, stretnúť sa tam s mafiánom Haščákom, dohadovať sa tam o tom, jako sa teda budú rozkrádať peniaze určené na liečbu chorých ľudí, kde teda mu Fico hovorí, že v pohode, všetko dohodnite, prosím vás, s Pali Paškom, má moju maximálnu dôveru, ale len chcem potom byť informovaný, kto má aký priestor. Inak povedané, teda že chce byť informovaný, koľko sa dohodne Haščák na províziách, na rozkrádaní, koľko percent bude teda brať, koľko si dohodne s Paškom. Čiže spôsobiť takúto traumu na slovenskom zdravotníctve, spôsobiť desiatky tisíc zbytočných úmrtí, lebo, samozrejme, keď zdravotníctvo vykradnete o peniaze, ktoré majú zabezpečovať zdravotnú starostlivosť, potom tam nie je dostatok lekárov, nie je tam dosť sestier a iných 23 zdravotníckych profesií, potom tam nie sú tie prístroje, ktoré tam majú byť, potom tam nie sú tie lieky, ktoré tam majú byť, a teda na to porovnanie, to je také donebavolajúce, na Slovensku je k dispozícii len polovička inovatívnych liekov na onkologické ochorenia v porovnaní s kým, v porovnaní s kým, rečnícka otázka, s kým, no s Rumunskom. Inak povedané, chorý pacient na rakovinu v Rumunsku má dvakrát viacej liekov k dispozícii inovatívnych, špičkových, nových, novoodhalených liekov, účinnejších, ako chorý pacient na rakovinu na Slovensku. Toto je výsledok vlády Roberta Fica a strany SMER za 13 rokov bačovania v zdravotníctve. Toto je výsledok vlády diabolskej zmluvy alebo teda diabolskej zmluvy, ktorú uzavrel Fico s Haščákom v byte na Vazovovej, ak chcete dôkazy, áno, vy sa spoliehate, že vaši voliči nechcú dôkazy a že oni vám uveria všetko, ale aj oni môžu byť chorí a oni vedia, že choroba si nevyberá podľa toho, kto koho za koho hlasuje, tak si, prosím, vypočujte, napíšte do gúglu spis Gorila, tam je 39 hodín nahrávok alebo teda stovky strán prepisov, tam si napíšte, keď hľadáte konkrétnu túto časť, Fico na Vazovovej, a to je tá cola na Vazovovej. Tam si bol vypiť teda tú svoju obľúbenú colu a popritom uzavrel tú diabolskú zmluvu, ako vytunelovať stámilióny až miliardy eur zo zdravotníctva a premiestniť ich na tie správne účty. A na toto, ako hovorím, doplatili logicky chorí ľudia. Tritisíctristo ľudí nám na Slovensku zomiera viac v porovnaní s priemernou európskou krajinou na základe tzv. odvrátiteľných úmrtí. To znamená, že áno, v každej krajine sa stane, že zdravotnícky systém mohol niekoho zachrániť a nezachránil, a to sa nazýva sa odvrátiteľné úmrtie. Ak môžete niekoho zachrániť na základe súčasného vedeckého poznania a včasnosti tej liečby, ale ho nezachránite len teda preto, lebo buď mu neskoro bola poskytnutá zdravotná starostlivosť, alebo nebola adekvátna. A to sú tzv. odvrátiteľné úmrtia. Áno, tie odvrátiteľné úmrtia, to znamená, že ľudia, čo mohli žiť, ak by im bola poskytnutá kvalitná zdravotná starostlivosť, takíto ľudia sú všade, alebo boli všade. Takéto úmrtia sú všade v Európe, ale v priemere teda je nejaký európsky priemer, áno, v každej krajine tá nedokonalosť toho zdravotného systému je, priemer je nejaký v Európskej únii a na Slovensku podľa od tohoto priemeru zomiera ešte o 3 300 ľudí ročne viac. Tritisíctristo krát 13 či 14 rokov, čo tu Fico bačuje, čo tu táto mafiánska zberba bačuje, je dokopy 50-tisíc vyhasnutých životov kvôli tomu, že im nebola poskytnutá včasná a adekvátna zdravotná starostlivosť. A áno, keď si to teda neviete predstaviť, ako napríklad tak keď porovnám to Slovensko a Rumunsko, keď na tom Slovensku jednoducho ten pacient má len polovičný výber, alebo ten lekár pre pacienta s onkologickými chorobami len polovičný výber tej inovatívnej, tej modernej liečby pri rakovine, tak asi je výrazne menšia pravdepodobnosť, že ten slovenský pacient v porovnaní s tým rumunským že prežije. A toto sú tie odvrátiteľné úmrtia. Čiže áno, na Slovensku by mohlo žiť, koľko to je, deväť ľudí, keď počítame správne? Skoro desať, povedzme, dobre, nech je to deväť, nech som spravodlivý, 3 300 deleno 365 dní, deväť ľudí denne. Môžem teraz z toho miesta povedať, že tá mafiánska zmluva, ktorú Fico uzavrel, či diabolská s Haščákom o rozkrádaní, tunelovaní slovenského zdravotníctva, že na základe nej nám na Slovensku zomiera deväť ľudí denne úplne zbytočne. Lebo vy ste sa rozhodli z troch najbohatších ľudí na Slovensku urobiť dvoch, ktorí podnikajú v zdravotníctve, podnikajú v zdravotníctve, dávam to do úvodzoviek. Čo je to za podnikanie, že niekto sa hrá de facto na daňový úrad v zdravotníctve. Lebo vyberať dane od ľudí a vyberať zdravotné odvody, ktoré musíte zaplatiť a keď ich nezaplatíte, máte to trestný čin, to je to isté. Len tu si istý Haščák s vaším požehnaním urobil z toho biznis, že len na základe výberu daní, de facto zdravotných odvodov, si vytuneloval zo zdravotníctva 900 mil. eur a to len cez poisťovňu Dôvera. A to, keď sa potom rozmeníme to na drobné, že zároveň ten človek vlastní sieť lekární, najväčšiu na Slovensku, a zároveň tu vlastní najväčšiu súkromnú sieť nemocníc, ktoré sú výrazne lepšie platené, a z jeho poisťovne, tak krásne má ďalší bajpas, alebo jak sa to volá medicínsky, že taký hack urobený na peniaze zo spoločnej kasičky určené na liečbu chorých ľudí, a má ich presmerované smerom do svojich nemocníc a tým pádom na svoj súkromný účet. On zarobil možno na tom zdravotníctve, na okrádaní chorých ľudí na základe tej diabolskej zmluvy spred osemnástich rokov mojím odhadom 2,5 a 3 mld. eur za tých osemnásť rokov, odkedy ho Fico do zdravotníctva pustil. Všetky tie peniaze mali byť použité na liečbu chorých ľudí. Koľko ľudí by žilo? Si predstavte len iba pri tom jednom biznise, ktorý posvätil, kto to? Ten váš Kažimír, ktorý má päťmiliónovú vilu na francúzskej Riviére? Ten biznis, ktorý mu posvätil, že nemusí zaplatiť zo 440 mil. vytunelovaných peňazí na cyperský účet pri fiktívnom zlúčení vlastne, alebo zlúčení poistného kmeňa, čo teda podotýkam, že túto účtovnú operáciu ako, s prepáčením, osrať štát a okradnúť chorých ľudí vymyslel istý pán Drucker, ktorý dnes sedí vo vašom kresle teda ministra školstva a vymyslel túto operáciu pre Haščáka, lebo on bol ten hlavný manažér a teda mozog spájania poisťovne Dôvera a Apollo, čiže vymyslel vlastne Drucker Haščákovi mechanizmus, jako vytunelovať pred dvanástimi rokmi 440 mil. na cyperský účet bez zaplatenia jedného jediného eura daní. A teraz si skúste predstaviť, že čo je tých 440 mil. pred dvanástimi rokmi. Viete, koľko cétečiek mohol byť z toho kúpených a magnetických rezonancií? Tisíc. Tisíc cétečiek a magnetických rezonancií. Viete, koľko je nemocníc na Slovensku? Približne 112, tuším, alebo 120, neviem, pardon, ospravedlňujem sa. Tisíc deleno 128 je koľko, keď počítame spolu, osem cétečiek a magnetických rezonancií mohlo byť kúpených v každej jednej nemocnici od roku 2012. Jasné, že blbosť, stačilo by jedno cétečko funkčné, jedna nová magnetická rezonancia, ostatné peniaze použiť napr. na tie inovatívne lieky v onkológii, desiatky tisíc ľudí tu nemuseli zomrieť. Len vy ste sa rozhodli urobiť zo zdravotníctva Klondike pre pár zbohatlíkov preto, lebo nemáte odvahu povedať Ficovi, že vypovedaj tú diabolskú zmluvu s Haščákom. On tú diabolskú zmluvu tam podpísal, vy všetci o tom viete, 39 hodín nahrávok a dôkazov a vy všetci mlčíte, lebo svedomie ste predali za miesto na kandidátke. A ja z tohto miesta chcem upriamiť pozornosť na tých troch ľudí, ktorí teda tvrdia, že majú svedomie a nechcú posielať tých lekárov a zdravotníkov do väzenia. Za to, že oni majú svedomie, lebo tento zápas Lekárskeho odborového združenia nie je o 62 eurách, ktoré im idete ukradnúť, aj keď dokopy je to 100 mil., žiaden lekár kvôli tomu nebude dávať výpoveď. To je preto, lebo tí ľudia si povedali, že dosť. Jednoducho nebudú vám ďalej umožňovať rozkrádať to, čo patrí chorým ľuďom, a povedali, že dajú nohu do dverí a prekazia tento biznis a postavili to ako svoje požiadavky v tých požiadavkách, ktoré má na stole pán minister zdravotníctva. Ale on sa s nimi ani nestretne, on s nimi rokovať nebude. Fico zašitý v Brazílii, aj keď tam si myslia, že prišiel z Juhoslávie. Ináč tak mi pripadá, že prišiel spred 30 rokov. Že tieto požiadavky, o ktorých tu chcete hlasovať o devätnástej hodine, sú požiadavky veľmi zjednodušene o tom, aby Fico vypovedal diabolskú zmluvu s Haščákom o rozkrádaní zdravotníctva. Aby konečne prestali na Slovensku zomierať ľudia len preto, lebo vy ste sa rozhodli mať pekné inzeráty v Haščákových novinách. Nie je vám to trápne? Čo tu prišla Dolinková ako s prvým návrhom, keď prišla ako ministerka zdravotníctva, sprepytujem, aký bol ten návrh? Nebol to náhodou návrh, že ste zrušili maximálne čakacie doby na operácie pre slovenských pacientov, ktoré presadil Marek Krajčí? Nebolo náhodou, to zrušenie nebolo náhodou návrh, ktorý priniesol desiatky miliónov eur práve tomu Haščákovi, lebo ušetril? Logicky keď zdravotná poisťovňa, ktorá vyberá ako dane zdravotné odvody, nezaplatí z toho lekárov, nezaplatí z toho lieky a tým pacientom povie, že miesto do 14 dní budú operovaní neskôr, neskôr a keď máte bedrový kĺb za rok a pol, logicky, že tá zdravotná poisťovňa zrazu zistí na konci roka, že zostali peniažky mi v kešeni, vyplatím si zisk. Toto, s takýmto návrhom prišla Dolinková. Prvý zákon rovno takto pre Haščáka a keď sa pýtate, prečo, no pozrite sa do jeho médií, ako ju prezentoval a skúste si vypýtať cez finančnú správu, alebo cez niekoho, alebo sa opýtajte v HLAS-e, či majú jednu faktúru od Haščáka za tie inzeráty zadarmo, ktoré jej dával. Za milióny eur si zobrali od Haščáka v jeho médiách bezplatnú reklamu pred voľbami, aby ste masírovali ľudí, že v akom strašnom svete to tu žijú, čo tu ten Matovič spravil s tým Slovenskom. Ako tí lekári, chudáci, nie sú ohodnotení, ako im ten Matovič nechce dať. Ako tí zdravotníci, chúďatká, bojujú proti tomu netvorovi Matovičovi, ako im on nechce dať. Haščák predával ilúziu a oblboval ľudí, o ktorých vy si myslíte, o vašich vlastných voličoch, že sú blbci. Lebo ak by ste si nemysleli, nikdy ich takto bohapusto nebudete klamať. A ja som presvedčený, že aspoň štvrtina z tých vašich voličov bude rozmýšľať a rozmýšľa aj dnes, keď vidí, čo idete spáchať, že idete lekárov za to, že chránia záujem chorých ľudí a pacientov alebo zdravotníkov, ich za to idete posielať do basy, a tých, ktorí to zdravotníctvo rozkrádali, na tomto istom mieste ste im pred rokom schválili amnestiu alebo beztrestnosť. To aj tá štvrtina vašich voličov a najmä tí, ktorí si uvedomujú, že tá choroba si nevyberá, oni si to postupne uvedomia, verte tomu. A ja vás z tohto miesta varujem, z kratšej cesty, choďte rýchlo späť! Mám pocit, že nechcete počúvať, lebo vám to hovorím ja, ale ja vám dobre radím. Ak nepôjdete späť, ak naďalej budete touto aroganciou tu plytvať voči ľuďom, vaši vlastní voliči vás v tých nasledujúcich voľbách popravia a viac sa k moci nedostanete. Lebo keď raz ten podvedený, oklamaný volič pochopí, že vlastne vy ste si celý úspech postavili na tom klamaní, že vlastne vy ste ho celých 13 rokov len klamali a klamali a klamali a vy ste si vlastne tým pádom o ňom mysleli, že je blbec, tak on sa viac k vám nevráti. A chcem sa teda z tohto miesta opýtať pánov, neviem presne, ktorí to boli, ale myslím, že to bol Migaľ, Šalitroš a Ferenčák, že teda aké je veľké to ich svedomie? Lebo tu sme boli svedkami o jedenástej hodine, že zablokovali prijatie tohto zákona, ktorý má terorizovať zdravotníkov. Ale tým, že upriamili na seba pozornosť a povedali, že to nie je správne a ak by spáchali to, čo sa chystá, to, čo hovoríte, že máte s nimi dohodnuté, tak práve oni traja by boli tí, ktorí sú zodpovední za prijatie tohto teroristického zákonu voči zdravotníkom. Lebo keď raz dali nádej, že svedomie majú a nedovolia, aby tu niekto terorizoval zdravotníkov za to, že zdravotník má svedomie a chráni chorých ľudí a potom zrazu to svoje svedomie predajú a prihlásia sa síce a zdvihnú vám kvórum, aby vy ste mohli potom sedemdesiatšestka, ktorá je prítomná, a za hlasuje 73. Nikto z tých zdravotníkov už nebude pozerať na tých 73 ľudí, ktorí hlasovali za. Všetci budú pozerať na Šalitroša, Migaľa a Ferenčáka, lebo tí budú tí, ktorí umožnia, aby vy ste ten atentát na zdravotníkov spáchali. A preto ich z tohto miesta vyzývam, dokonajte dielo spravodlivosti, lebo táto časť je spravodlivý boj. To, čo Migaľ robil voči mne a mojej manželke pred voľbami, to bolo svinstvo par excellence a je to chrapúň, ale v tejto veci bez ohľadu na to, čo sleduje a či sleduje svoje vlastné záujmy, bojujú spravodlivý boj. Ale keď teraz hodia cez palubu tých lekárov alebo zdravotníkov a použijú sa len na to vlastne, aby zabezpečili kvórum, aby vy ste mohli ten atentát spáchať, tak oni budú mať to maslo na hlave a do tejto pasce alebo otázky svedomia či spravodlivosti sa dostali sami. Každopádne by som bol veľmi rád, aby Slovensko malo ministra zdravotníctva, ktorý má odvahu. Bohužiaľ ho nemáme. On si nechá v pohode takto namazať každé ráno Ficom to masielko po hlave, svoje vlastné maslo, lebo Fico uzavrel ten biznis s Haščákom a nechá to na neho, že však nech to vyrieši. Presne takto sa správa možno Pilát, ale nie človek, ktorému na Slovensku záleží. Áno, rozpadáva sa vám to medzi rukami. SMER vydiera HLAS, HLAS vydiera SNS, SNS vydiera HLAS, HLAS vydiera SNS a podobne, Huliak všetkých, Fico pije. Áno, krásny to obraz pred Vianocami, ľudia budú, aj vaši voliči veľmi spokojní teda, ako dobre nám to zabezpečujete ten sľúbený pokoj, stabilitu a sociálne istoty. Prosím vás, spravte krok späť. Nespáchajte atentát na zdravotníkov len preto, že chránia záujem chorých ľudí. (Potlesk.)